Băsescu: Cât timp vedetele vieții politice sunt procurorii, nu e un stat de drept, e o circotecă într-un vid de autoritate politică (VIDEO)

Traian Băsescu a susținut într-o intervenție telefonică în cadrul emisiunii Ultimul Cuvânt, de pe B1 TV, că nu se poate vorbi despre un stat de drept în condițiile în care procurorii sunt principalii actori ai vieții politice.



”Cât timp lupta anticorupție este un spectacol care vuiește mai tare decât preocuparea pentru absorbția banilor europeni, cât timp vedetele vieții politice sunt procurorii, nu e un stat de drept, e o circotecă într-un vid de putere politică și de autoritate politică.



Doamna Kovesi poate să dea interviuri în fiecare zi, dar dacă ea, un exponent al instituțiilor de forță, nu a celor democratice, e exponentul României în exterior, putem uita de Schengen și de altele”, a declarat fostul președinte.



